钦定古今图书集成/明伦汇编/官常典/第089卷 > 寿王瑁
## 钦定古今图书集成/明伦汇编/官常典/第089卷 > 寿王瑁

按《唐书》本传：“寿王瑁，母惠妃频妊不育，及瑁生，宁王
请养邸中，元妃自乳之，名为己子，故封比诸王最后。
开元十五年，遥领益州大都督。初，帝以永王等尚幼，
诏不入谒。瑁七岁，请与诸兄众谢，拜舞有仪矩，帝异
之。宁王薨，请制服以报私恩，诏可。大历十年薨，赠太
傅。子王者三人，僾王德阳郡，伓济阳郡，偡广阳郡，伉”
薛国公；杰，国子祭酒。

按《旧唐书》本传：“寿王瑁，元宗第十八子也。初名清。初，
瑁母武惠妃，开元元年见幸，宠倾后宫，频产夏悼王、
怀哀王、上仙公主，皆端丽，襁褓不育。及瑁之初生，让
帝妃元氏，请瑁在于邸中收养，妃自乳之，名为己子。
十馀年在宁邸，故封建之事晚，于诸王。宫中常呼为
十八郎。十三年三月，封为寿王，始入宫中。十五年，遥”
领益州大都督、剑南节度大使。二十三年，加开府仪
同三司，改名瑁。二十五年，惠妃薨，葬以后礼。二十九
年，让帝薨。瑁请制服以报乳养之恩，元宗从之。瑁，天
宝中有子封为王者二人，伓为济阳郡王，偡为广阳
郡王，鸿胪卿同正员。唐法，亲王食邑八百户，有至千
户；公主三百户，长公主加五百户，有至六百户。高宗
朝，以沛英豫王、太平公主，武后所生，食逾于制。垂拱
中，太平至一千二百户。圣历初，皇嗣封为相王，食封
与《太平》同三千户。长安中，寿春王兄弟五人，并赐实
封三百户。神龙初，相府与《太平》同至千户，卫王三千
户，温王二千户，成王七百户，寿春王加四百户，通前
七百户。嗣雍、衡阳、临“淄、巴陵、中山各加二百户，通前
五百户。安乐初封二千户，《长宁》一千五百户，宣城、宜
城、宣安各一千户，相王女为县主者各三百户。”卫王
寻升储位，相府增至七千户，太平至五千户，安乐二
千户，长宁二千五百户，宣城已下各三千户。相府太
平、长宁、安乐皆以七千为限，虽水旱亦不破损，免其正租“庸充数。”唐隆元年，遗制，以嗣雍王守礼、寿春王
成器封为亲王，各赐实封一千户。开元之后，朝恩睦
亲，以宁府最长，封至五千五百户；岐、薛爱弟著勋五
千户；申府以外家微至四千户；邠府以外枝至一千
八百户。皇妹为公主者，食封一千户；中宗女亦同。其
后，皇子封王者，赐封二千户；皇女为公主“者，赐封五
百户。咸宜赐汤沐。”以母惠妃封至一千户。诸皇女为
公主者，例加至一千户。其封自开元已来，皆约以三
千为限。